
Τετάρτη, 09 Σεπτεμβρίου 2026

ΔΕΛΤΙΟ ΤΥΠΟΥ

Θάνατος λουόμενων στην Πιερία και στη Χαλκιδική – Θάνατος επιβάτη Ε/Γ-Ο/Γ-Τ/Χ πλοίου στη Σίφνο – Διάσωση λουόμενων σε δυσχερή θέση – Επακούμβηση σκαφών στη Ζάκυνθο – Εντοπισμός 30 αλλοδαπών στη Γαύδο – Διακομιδές ασθενών

Τις πρωινές ώρες σήμερα, ενημερώθηκε η Λιμενική Αρχή του Πλαταμώνα ότι γυναίκα ηλικίας 65-70 χρόνων (α.λ.σ.) ανασύρθηκε χωρίς τις αισθήσεις της, από την παραλία Νέων Πόρων Ν. Πιερίας. Στη γυναίκα αρχικά παρασχέθηκαν οι πρώτες βοήθειες και στη συνέχεια μεταφέρθηκε με ασθενοφόρο όχημα του ΕΚΑΒ στο Κέντρο Υγείας Λιτόχωρου, όπου διαπιστώθηκε ο θάνατός της. Από το Δ’ Λιμενικό Τμήμα Πλαταμώνα του Κεντρικού Λιμεναρχείου Θεσσαλονίκης, που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Θεσσαλονίκης.
*****
Τις μεσημβρινές ώρες σήμερα, ενημερώθηκε η Λιμενική Αρχή των Νέων Μουδανιών, ότι 78χρονη ημεδαπή ανασύρθηκε, χωρίς τις αισθήσεις της, από τη θαλάσσια περιοχή της παραλίας Φούρκας Δήμου Κασσάνδρας. Στη γυναίκα αρχικά παρασχέθηκαν οι πρώτες βοήθειες, ενώ στη συνέχεια μεταφέρθηκε με ασθενοφόρο όχημα του ΕΚΑΒ στο Κέντρο Υγείας Κασσάνδρειας, όπου διαπιστώθηκε ο θάνατός της. Από το Β’ Λιμενικό Τμήμα Νέων Μουδανιών του Κεντρικού Λιμεναρχείου Θεσσαλονίκης, που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Θεσσαλονίκης.
*****
Τις πρωινές ώρες σήμερα, ενημερώθηκε η Λιμενική Αρχή της Σίφνου από τον Πλοίαρχο του επιβατικού-οχηματαγωγού-ταχύπλοου (Ε/Γ-Ο/Γ-Τ/Χ) «CHAMPION JET 1», σημαίας Κύπρου, το οποίο νωρίτερα είχε αποπλεύσει από το λιμάνι της Κιμώλου με προορισμό τα λιμάνια Σίφνου-Σερίφου-Κύθνου-Πειραιά, για 72χρονο ημεδαπός επιβάτης, ο οποίος έχρηζε άμεσης ιατρικής περίθαλψης. Ο 72χρονος αποβιβάστηκε στο λιμάνι της Σίφνου και διακομίστηκε με ασθενοφόρο όχημα του ΕΚΑΒ στο Πολυδύναμο Περιφερειακό Ιατρείο Σίφνου όπου διαπιστώθηκε ο θάνατός του. Από τον Λιμενικό Σταθμό Σίφνου, που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πειραιά.
*****
Τις απογευματινές ώρες χθες, στελέχη του Α’ Λιμενικού Τμήματος του Κεντρικού Λιμεναρχείου Χανίων, κατά τη διάρκεια περιπολίας με Περιπολικό όχημα Λ.Σ.-ΕΛ.ΑΚΤ., εντόπισαν δύο λουόμενους που βρίσκονταν σε δυσχερή θέση στη θαλάσσια περιοχή «ΚΟΥΜ-ΚΑΠΙ», λόγω του έντονου κυματισμού και των θαλάσσιων ρευμάτων. Αμέσως, ένα από τα στελέχη της Λιμενικής Αρχής προσέγγισε κολυμπώντας τους λουόμενους και με τη χρήση σωσιβίου τους μετέφερε στην ακτή, καλά στην υγεία τους.

*****
Τις πρωινές ώρες σήμερα, ενημερώθηκε η Λιμενική Αρχή της Ζακύνθου για περιστατικό επακούμβησης ενός αλιευτικού (Α/Κ) με έναν ημεδαπό επιβαίνοντα, με ένα επαγγελματικό-τουριστικό-ιστιοφόρο (Ε/Π-Τ/Ρ-Ι/Φ) σκάφος, ελληνικής σημαίας, με εννέα αλλοδαπούς επιβαίνοντες (υπήκοοι Βουλγαρίας), έξω από το λιμάνι της Ζακύνθου. Αποτέλεσμα της επακούμβησης ήταν η πρόκληση υλικών ζημιών στο πρωραίο τμήμα αμφότερων των σκαφών. Τα σκάφη κατέπλευσαν αυτοδύναμα και προσέδεσαν με ασφάλεια στο λιμάνι της Ζακύνθου. Από το Λιμεναρχείο Ζακύνθου, απαγορεύτηκε ο απόπλους των ανωτέρω σκαφών μέχρι την προσκόμιση σχετικών βεβαιωτικών αξιοπλοΐας από τους νηογνώμονες που τα παρακολουθούν. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****
Τις πρωινές ώρες σήμερα, στελέχη του Λιμενικού Φυλακίου Γαύδου εντόπισαν στο λιμάνι Καραβέ της Γαύδου 30 αλλοδαπούς (όλοι άνδρες). Οι αλλοδαποί οδηγήθηκαν σε χώρο προσωρινής φιλοξενίας του Δήμου Γαύδου, ενώ πρόκειται να οδηγηθούν σε προσωρινό χώρο φιλοξενίας στην Αγυιά Χανίων.

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-70χρονου και 54χρονης, από το λιμάνι της Αίγινας στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ.,
-56χρονου, από το λιμάνι Αγνώντα Σκοπέλου στο λιμάνι του Βόλου, με το Ε/Π-Τ/Ρ «ΠΑΝΑΓΙΑ ΟΔΗΓΗΤΡΙΑ» Ν.Π. 12397,
-70χρονου, από το λιμάνι της Σκιάθου λιμάνι του Βόλου, με το Ι/Δ-Α/Ψ «ΑΘΩΣ» Ν. Σπετσών 323,
-68χρονου,από τον όρμο Πεύκου Σκύρου στο λιμάνι τηυς Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73 και
-77χρονου, από το λιμάνι της Πάτμου στο λιμάνι της Λέρου, με Περιπολικό σκάφος Λ.Σ.-ΕΛ.ΑΚΤ.

